Държавен вестник, бр. 69, 2019 г., стр. 21

БРОЙ  69	
Д Ъ Р Ж А В Е Н  В Е С Т Н И К 	
СТР.  21  
плащанията по прилагане на мерки за развитие 
на селските райони“, и Иван Боянов – директор 
на дирекция „Правна“ на Държавен фонд „Земе­
делие“, нареждам:
Одобрявам Правила за определяне на размера 
на подлежащата на възстановяване безвъзмездна 
финансова помощ при установени нарушения 
по чл. 27, ал. 6 и 7 от Закона за подпомагане 
на земеделските производители по мерките от 
Програмата за развитие на селските райони 
2007 – 2013 г. съгласно приложението. 
Изпълнителен директор
на ДФ „Земеделие“ –
Разплащателна агенция:
В. Грудев
Приложение
ПРАВИЛА 
за определяне на размера на подлежащата на 
възстановяване безвъзмездна финансова помощ 
при установени нарушения по чл. 27, ал. 6 и 7 от 
Закона за подпомагане на земеделските произ­
водители по мерките от Програмата за развитие 
на селските райони 2007 – 2013 г.
Раздел I
Общи положения
Чл. 1. Настоящите правила са изготвени в съ­
ответствие с член 30 от Регламент (ЕС) № 65/2011 
на Комисията от 27 януари 2011 г. за определяне 
на подробни правила за прилагане на Регламент 
(ЕО) № 1698/2005 на Съвета по отношение на 
прилагането на процедури за контрол, както и 
кръстосано спазване по отношение на мерките за 
подпомагане на развитието на селските райони 
(за заявки за окончателно плащане по мерките 
от Програмата за развитие на селските райони 
за периода 2007 – 2013 г., подадени преди 1 яну­
ари 2015 г.), публикуван в OB, L 25, 28.01.2011 г., 
на Европейския съюз, и член 35 от Делегиран 
регламент (ЕС) № 640/2014 на Комисията от 
11 март 2014 г. за допълнение на Регламент (ЕС) 
№ 1306/2013 на Европейския парламент и на Съ­
вета по отношение на интегрираната система за 
администриране и контрол и условията за отказ 
или оттегляне на плащанията и административ­
ните санкции, приложими към директните пла­
щания, подпомагането на развитието на селските 
райони и кръстосаното съответствие, публикуван 
в OB, L 181, 20.06.2014 г., на Европейския съюз 
(за заявки за окончателно плащане по мерките 
от Програмата за развитие на селските райони 
за периода 2007 – 2013 г. (ПРСР 2007 – 2013 г.), 
подадени след 1 януари 2015 г.).
Чл. 2. (1) Правилата се прилагат в случаи 
на нарушения, установени от Държавен фонд 
„Земеделие“ – Разплащателна агенция, или друг 
оправомощен да извършва контрол орган, произ­
тичащи от установени неспазвания на критерии 
за допустимост или нарушения на ангажименти 
или други задължения, поети от ползвателите на 
безвъзмездна финансова помощ по мерките от 
ПРСР 2007 – 2013 г., произтичащи от предоставена 
безвъзмездна финансова помощ.
(2) Изчисляването на размера на подлежащата 
на възстановяване финансова помощ за устано­
вените нарушения след окончателно плащане 
по проекта се извършва на база оторизираната 
по сключения договор със съответния ползвател 
финансова помощ. 
(3) Размерите на подлежащата на възстано­
вяване финансова помощ за видовете наруше­
ния, допуснати от страна на ползвателите по 
мерките от ПРСР 2007 – 2013 г., са посочени в 
приложението към настоящите правила. 
(4) При определяне на конкретния размер 
на подлежащата на възстановяване финансова 
помощ за съответния вид нарушение са отче­
тени тежестта, степента, продължителността и 
системността на нарушението при спазване на 
допълнителните пояснения за това, посочени в 
приложението. 
Раздел II
Правила за кумулиране на размера на подле­
жащата на възстановяване финансова помощ 
и налагане на административни санкции
Чл. 3. (1) Когато при осъществяване на 
контрол относно спазване на критериите за до­
пустимост, ангажименти или други задължения 
от страна на ползвателите на финансова помощ 
бъдат установени повече от едно нарушение при 
изпълнението на един и същ договор за пре­
доставяне на безвъзмездна финансова помощ, 
по който е подадена заявка за плащане след 
1 януари 2015 г., размерът на подлежащата на 
възстановяване финансова помощ за всяко едно 
от допуснатите нарушения не се кумулира. В 
тези случаи най-големият определен размер 
на подлежащата на възстановяване финансова 
помощ се приема като показателен за вземането 
на решение относно окончателния размер на 
дължимата от ползвателя финансова помощ.
(2) Когато при осъществяване на контрол 
относно спазване на критерии за допустимост, 
ангажименти или други задължения от страна 
на ползвателите на финансова помощ бъде ус­
тановено повече от едно нарушение при изпъл­
нението на един и същ договор за предоставяне 
на безвъзмездна финансова помощ, по който е 
подадена заявка за плащане до 1 януари 2015 г., 
първо се налага административната санкция 
по чл. 30, § 1, ал. 3 от Регламент 65/2011 (за 
нарушенията, за които това е изрично посочено 
в приложението), след което се пристъпва към 
определяне на конкретния размер на подлежа­
щата на възстановяване финансова помощ, който 
е равен на най-големия размер на дължимата 
помощ, изчислен за всяко едно от допуснатите 
нарушения.
(3) Когато при осъществяване на контрол 
относно спазване на критериите за допусти­
мост, ангажименти или други задължения от 
страна на ползвателите на финансова помощ 
бъде установено наличие на обстоятелство по 
чл. 30, § 2 от Регламент № 65/2011 г. (за заявки 
за окончателно плащане по мерки от ПРСР 
2007 – 2013 г., подадени преди 1 януари 2015 г.), 
съответно – в чл. 35, § 6 от Делегиран регламент 
№ 640/2014 г. (за заявки за окончателно плащане 
по мерки от ПРСР 2007 – 2013 г., подадени след 
1 януари 2015 г.), на ползвателя, по отношение 
на който е установено обстоятелството, се на­
лага административната санкция, посочена в 
цитираните разпоредби.
(4) Системността на нарушението, за която 
в приложението към правилата е предвидено 
основание за възстановяване на безвъзмездна